Պատերազմի զոհերի հուշարձան (Բաթում)

Պատերազմի զոհերի հուշարձան, ապամոնտաժված հուշարձան Բաթումում, որը նվիրված է եղել Հայրենական մեծ պատերազմի ժամանակ զոհված վրացիներին։ Հուշարձանը կառուցվել է 1965 թվականին և ապամոնտաժվել 2012 թվականին։ Հուշարձանը եղել է սպիտակ բարձր սյան տեսքով, որի վերին հատվածում գրված են եղել 1941-1945 թվականները։ Հուշարձանը տեղադրված է եղել Բաթումի կենտրոնական հատվածում՝ նավահանգստի մոտ։


== Հուշարձանի պատմություն ==
Հուշարձանը կառուցվել է 1965 թվականին՝ Հայրենական մեծ պատերազմում տարած հաղթանակի 20-ամյակի կապակցությամբ։ Այն կանգուն է մնացել 47 տարի։
2012 թվականի փետրվարի 24-ին սկսվել է հուշարձանի ապամոնտաժումը։ Հենց այդ օրն էլ անջատվել է «անմար կրակը»։ Ի սկզբանե հուշարձանի ապամոնտաժմանը խանգարել են ընդդիմադիր ուժերը, վետերանները և հասարակական շարժումները։ Տեղի է ունեցել բողոքի ցույց, որտեղ ցուցարարները պարզել են պաստառ, որով կոչ էին անում շինհրապարակի աշխատակիցներին չմասնակցել իրականացվող վանդալիզմին։
Քաղաքային խորհուրդը տեղեկացրել էր, որ հուշարձանի ապամոնտաժումը պայմանավորված է նրանով, որ այն խանգարում է Բաթումի և Անորի լեռան միջև կառուցվելիք ճոպանուղուն։ ԶԼՄ-ները, հղում անելով վրացական իշխանություններին, ի սկզբանե հայտնել էին, որ հուշարձանը կտեղափոխվի։ «Տեղափոխման» վերաբերյալ որոշումն ընդունվել է ավագանու 2011 թվականի հուլիսի 15-ի նիստի ժամանակ։ Սաքրեբուլոյի մամուլի ծառայությունը նշել է․ 

Բաթումի մի շարք բնակիչների կարծիքով՝ հուշարձանի տեղափոխումը նվազեցնում է դրա նշանակությունը։ Նախատեսվում էր հուշասյունը տեղափոխել Սերգի Մեսխիի փողոց։ Աջարիայում պատերազմի վետերենները վրդովվել էին հուշարձանի տեղափոխման որոշումից։ Բաթումի բնակիչներից մեկը՝ Ռեզո Դիասամիձեն այսպես է նկարագրել իրավիճակը․ 

Բաթումի մեկ այլ բնակիչ Թենգիզ Անտիլակվան նշել է․ 

Բաթումի դժգոհ բնակիչները փորձել են խանգարել հուշարձանի ապամոնտաժմանը։ Հաղթահարելով արգելապատնեշը՝ նրանք ծաղիկներ են դրել մարված հավերժական կրակի մոտ։ Մարդիկ կարծում էին, որ Վրաստանի կառավարությունը իրենց խաբում է և տեղափոխման անվան տակ ցանկանում են վերացնել հուշարձանը։ Չնայած նրան, որ ի սկզբանե բնակչությանը տեղեկացվում էր, որ հուշարձանը տեղափոխվելու է, արդյունքում հուշարձանը վերացվել է։ Հուշարձանի ապամոնտաժման փաստը դատապարտել է «Ազատ Վրաստան» կուսակցությունը, որը կարծում էր, որ իրականացվող գործողությունը անարգանք է ֆաշիզմի դեմ պայքարում զոհված անձանց նկատմամբ։ Հուշարձանի ապամոնտաժումը համընկել է «խորհրդային բռնազավթման շաբաթվա» հետ ի հիշատակ այն փաստի, որ 1921 թվականի փետրվարի 25-ին Կարմիր բանակը գրավել է Վրաստանը։
ՌԴ ԱԳՆ պաշտոնական ներկայացուցիչ Ալեքսանդր Լուկաշևիչի խոսքերով․ 

Վրաստանի խորհրդարանի պատգամավոր Պետրե Մամրաձեի կարծիքով՝ հուշարձանի ոչնչացումը փորձ է ավերելու այն ամենն, ինչը Վրաստանին կապում էր Ռուսաստանի հետ։ Այդ հուշարձանը եղել էր Վրաստանում ոչնչացված երրորդ հուշարձանը, որը նվիրված է եղել Հայրենական մեծ պատերազմին։ Հայրենական մեծ պատերազմին մասնակցել է 300 000 վրացի, որոնցից 80 000-ը զոհվել են մարտի դաշտում։
2012 թվականի մարտի 1-ին ԵԱՀԿ-ում Ռուսաստանի մշտական ներկայացուցիչ Ա․Վ․ Կելինը Մշտական խորհրդին ներկայացված «Բաթումում Հայրենական մեծ պատերազմի զոհերին նվիրված հուշարձանի ապամոնտաժման մասին» զեկույցում նշում է․ 


== Տես նաև ==
Ռազմական փառքի հուշարձան (Քութայիս)


== Ծանոթագրություններ ==


== Արտաքին հղումներ ==
Из центра Батуми уберут памятник жертвам войны
Власти Грузии решили построить канатную дорогу на месте памятника советским воинам
В Батуми демонтируют памятник погибшим в Великую Отечественную
В Батуми демонтируют памятник советским солдатам Archived 2019-07-09 at the Wayback Machine.
В Батуми начался демонтаж памятника советским воинам, погибшим в Великую Отечественную войну.
ИЗ ЦЕНТРА БАТУМИ УБЕРУТ ПАМЯТНИК ЖЕРТВАМ ВОЙНЫ